**CENU APTAUJA NR. TNPz 2022/122**

**“Talsu novada pašvaldības autotransporta tehniskā apkope, remonta pakalpojumi, rezerves daļu un tehnisko šķidrumu piegāde” (atkārtots)**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Talsu novada pašvaldības autotransporta tehniskā apkope, remonta pakalpojumi, rezerves daļu un tehnisko šķidrumu piegāde (atkārtots).**
	2. Prasības norādītas Tehniskajā specifikācijā un tehniskajā piedāvājumā (1. pielikums).
	3. **Paredzamais līguma izpildes laiks:** līdz līguma summa sasniegšanai.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2022. gada 25. oktobrim plkst. 9.00.**
	2. Kontaktpersona: Talsu novada pašvaldības Saimnieciskās nodrošinājuma nodaļas Transporta daļas vadītājs Jānis Pauliņš, tālr. 27896599.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2022/122, “Talsu novada pašvaldības autotransporta tehniskā apkope, remonta pakalpojumi, rezerves daļu un tehnisko šķidrumu piegāde” (atkārtots).
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskai specifikācijai un tehniskajam piedāvājumam.
	3. Pretendents iepriekšējo 3 (trīs) gadu laikā (2019., 2020., 2021. un 2022. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros līguma izpildes periods ir bijis vismaz 6 (seši) mēneši un autotransporta tehniskās apkopes un remonta pakalpojumi ir nodrošināti vismaz 5 (piecām) autotransporta vienībām.
	4. Pie iesniedzamajiem dokumentiem jāpievieno aizpildīts 3. pielikums – Pretendenta kvalifikācija un pieredze.
	5. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums) un tehnisko specifikāciju un tehnisko piedāvājumu (1. pielikums).
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Par 1.1. punktā veiktajiem pakalpojumiem Pasūtītājs samaksā Izpildītājam pēc tā piestādītajiem rēķiniem, tā norādītā bankas kontā 10 (desmit) darba dienu laikā pēc rēķina saņemšanas e-pastā: janis.paulins@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un tehniskajā piedāvājumā noteiktajām prasībām, kā arī citos gadījumos, kas noteikti normatīvajos aktos.